Nog geen einde aan petroljoggiestakingŉ Staking deur Numsa-petroljoggies en werkers van die motorbedryf duur voort nadat onderhandelinge tussen die vakbond en werkgewers vasgeval het. Jakkie Olivier, ŉ woordvoerder van die Retail Motor Industry, het Vrydag gesê daar is “geringe” vordering gemaak sedert Donderdagaand se onderhandelinge. Hy het gesê verskeie voorstelle is gemaak en bespreek, maar sekere kernkwessies bly onopgelos. Dié kernkwessies het ernstige finansiële implikasies vir werkgewers, aangesien dit hul werkers se koste vir die maatskappy beïnvloed. Olivier het voorheen ŉ vergelyking van so ŉ kwessie gemaak waar werkers aandring op minder werksure, van 45 ure per week na 40 ure per week, sonder ‘n verlaging in hul vergoeding. Olivier het gesê die vakbonde se benadering dat “een skoen almal pas” onmoontlik is. Die staking het op 9 September begin. Numsa eis onder andere ‘n dubbelsyfer loonverhoging vir sy lede.